[[Roger Federer]] var i sin tolvte [[Wimbledon-mesterskabet i herresingle|Wimbledon-finale i herresingle]], og han var kun ét point fra at vinde sin niende [[Wimbledon-mesterskabet i herresingle|titel]], da han havde to matchbolde i egen serv ved stillingen 8−7 (40-15) i femte sæt. [[Novak Djokovic]] vandt imidlertid de næste fire point, og han blev dermed den første spiller i 71 [[år]], der sikrede sig [[Wimbledon-mesterskabet i herresingle|Wimbledon-titlen]] efter at have afværget en matchbold i finalen. Det skete senest i [[Wimbledon-mesterskaberne 1948|1948]], hvor [[Robert Falkenburg]] afværgede tre matchbolde i finalesejren på 7−5, 0−6, 6−2, 3−6, 7−5 over [[John Bromwich]]. Det var imidlertid tredje gang at [[Novak Djokovic]] besejrede [[Roger Federer]] i en [[grand slam]]-kamp efter at have været nede med matchbold undervejs. Det hændte nemlig også i [[US Open (tennis)|US Open]]-semifinalerne i [[US Open 2010|2010]] og [[US Open 2011|2011]].<ref>[https://www.atptour.com/en/news/djokovic-federer-wimbledon-2019-final-report ATP Tour - ''Djokovic Saves Two MP To Beat Federer In Historic Wimbledon Final'' (14. juli 2019)] {{en sprog}}</ref>
Sport